Document ID: 31997R1875

31997R1875
L 265/26
SLUŽBENI LIST EUROPSKE UNIJE
26.09.1997.
UREDBA KOMISIJE (EZ) br. 1875/97
od 26. rujna 1997.
o dopuni Priloga Uredbi (EZ) br. 2400/96 o upisu određenih naziva u „Registar zaštićenih oznaka izvornosti i zaštićenih oznaka zemljopisnog podrijetla” kako je predviđeno u Uredbi Vijeća (EEZ) br. 2081/92 o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 2081/92 od 14. srpnja 1992. o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode (1), kako je zadnje izmijenjena Uredbom Komisije (EZ) br. 1068/97 (2), a posebno njezin članak 6. stavke 3. i 4.,
budući da su u skladu s člankom 5. Uredbe (EEZ) br. 2081/92 države članice Komisiji podnijele zahtjeve za registraciju određenih naziva kao oznaka zemljopisnog podrijetla ili oznaka izvornosti;
budući da je utvrđeno, u skladu s člankom 6. stavkom 1. te Uredbe, da ti zahtjevi ispunjavaju sve uvjete, a posebno da su dostavljeni svi potrebni podaci u skladu s člankom 4.;
budući da nakon objave tih naziva u Službenom listu Europskih zajednica (3), Komisiji nije dostavljen ni jedan prigovor u skladu s člankom 7. te Uredbe;
budući da nazive treba upisati u „Registar zaštićenih oznaka izvornosti i zaštićenih oznaka zemljopisnog podrijetla”, kako bi bili zaštićeni u cijeloj Zajednici kao oznake zemljopisnog podrijetla ili oznake izvornosti,
DONIJELA JE OVU UREDBU:
Članak 1.
Nazivi iz ovog Priloga dodaju se u Prilog Uredbi Komisije (EZ) br. 2400/96 (4) te se u skladu s člankom 6. stavkom 3. Uredbe (EEZ) br. 2081/92 upisuju u „Registar zaštićenih oznaka izvornosti i zaštićenih oznaka zemljopisnog podrijetla” kao zaštićene oznake zemljopisnog podrijetla (ZOZP) ili zaštićene oznake izvornosti (ZOI).
Članak 2.
Ova Uredba stupa na snagu na dan objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 26. rujna 1997.

Labels: 17
0
3
6
18